อย่าเพิ่งเติม! PTT-BCP ลดราคาน้ำมันเบนซิน 40 สต./ลิตร มีผลพรุ่งนี้
อย่าเพิ่งเติม! PTT-BCP ประกาศลดราคาน้ำมันเบนซิน 40 สต./ลิตร มีผลพรุ่งนี้
4 ต.ค. 2560

บริษัท ปตท. จำกัด (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซิน รวมถึงแก๊สโซฮอล์ ในอัตรา 40 สตางค์/ลิตร ยกเว้น E85 ปรับลด 20 สตางค์/ลิตร ส่วนดีเซลยังคงราคาเดิม มีผลตั้งแต่วันพรุ่งนี้ (5 ต.ค.) เวลา 05.00 น.
ทั้งนี้ จะส่งผลให้ราคาน้ำมันในสถานีบริการน้ำมัน PTT และ BCP เขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท. ลิตรละ 34.56 บาท, แก๊สโซฮอล์ 95 ลิตรละ 27.45 บาท, แก๊สโซฮอล์ 91 ลิตรละ 27.18 บาท, E20 ลิตรละ 24.94 บาท, E85 ลิตรละ 20.24 บาท ส่วนดีเซล ลิตรละ 26.19 บาท (ราคานี้ยังไม่รวมภาษีท้องที่ของแต่ละจังหวัด)